Lis ûltimis sôs oparis a pêsin un Kg parom. A son sacs di plastiche peâts cun tun spâli in te parêt. Sa tu âs voe di capî ce ch'al é l'art di vuê a tu âs di sbusâ il sac e po cjalâ il savalon colâ par tiare.
-Atu capît?
-No?
-O torni a scomençâ.
Finalmentri a capissin ducj e a si metin ducj a sbusâi i sacs par no fâsi rompi lis balis.
-Chiste a é art.
-Art di convinci, al dîsarès chel...
-Art di savê cjapâ le int pal cûl, al dîsarès chel âltri.
-Po ben, art ancje chel.
-Il salon dal Contemporary Art al jere viert dôs setemanis.
-Tal inprin, al veve domandât che i spazíns a no nêtin il savalon ch'al reste par tiare ma il diretôr dal salon a i veve dite che cussí , il savalon al lave a finí dapardut e ch'a nol podeve tolerâ ch'al fasedi une concurince sleâl ai vissins e nol podeve fâ netâ ducj i pàs fats cul savalon ator de fiêre.
-Scriveitlu ben. Dissal al gjornalist.
-Ma cuâl îsal l'obietîf de tô art?
-L'obietîf al é di produsi imagjinis par ativâ la ricezion spetoriâl e sveâ i sens dal spetatôr, solecitâ il so sens critico-artistic latent e sburtâlu a rindisi cont de so non-neutralitât de cuâl al é praticamenti saturât.
-Ma ce vino di cjatâ di artistic in tun sac di savalon?
-Percepî, al significhe sostrâ dal sac ce ch'al cj'interesse e fasint cussí, ricognossi ce ch'al cji é util.
Progjets pal futûr?
-Si, un grant progjet susidiât pe regjon che cun l'ajût de universitât ai varès di cjapâ un ant di lavôr ma al spere jessi pront pal ant ch'al ven.
-Ancjemó alc cul savalon?
-No, piês, imagjinis virtuâls fatis col ordenadôr dai students de universitât e deformadis cun le proiezion in tune mieze sfere di trê metros ma, sito, no puès dî nujâltri.
-Pôre de concurince?
-Eh al dí di vuê a si à di stâ atents.
-Ma ao di scrivilu o no scrivilu?
-Scriveitlu!
Cualchi setemane dopo tal capanon di un antiquari, l'artist al ven par negoziâ il prêsit di sfere di trê metros e al si sfree bielzà lis mans cul pinsîr. Al bastarà taiâle in doi e al varà dôs emisferis invesit di une.
-Trop costie? -No, spiete, no sta a dîmilu subite, a tu âs di fâmi un prêsit. No sino artiscj ducj e doi? Jenfri artiscj a si scuen udâsi. Fâmi un biel prêsit.
- Po ben, par te, parce ch'a tu sês un artist o cji fâs un prêsit speciâl, ma veramenti speciâl, eh?
E a i conte il dopli.
No sara lui ch'al sponsorizarà i impostôrs.
fur_Latn smo_Latn twi_Latn fur_Latn fur_Latn glg_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lij_Latn lij_Latn fur_Latn fur_Latn fur_Latn fur_Latn fur_Latn